Boot sink in meer in DRK, 150 vermis | Netwerk24
Boot sink in meer in DRK, 150 vermis
18 April 2019 10:12
Sowat 150 mense word vermis nadat ’n boot op die Kivu-meer in die ooste van die Demokratiese Republiek van die Kongo gesink het, het pres. Felix Tshisekedi Dinsdag bekend gemaak.
Delphin Mbirimbi, ’n plaaslike aktivis in die Suid-Kivu-provinsie, het gesê die boot het Maandag uit Noord-Kivu-provinsie vertrek en naby die Kalehe-gebied gesink.
DRC: Fishermen mobilized to search for the bodies of 150 people missing in the sinking on Lake Kivu #kivu #Congoamerica #drc #rdc pic.twitter.com/6H1AleS7RF
— CongoAmerica (@congo_america) April 17, 2019
Hy het gesê 33 mense is gered, drie lyke is gevind en die ander 150 passasiers word vermis.
Tshisekedi sê hy hou die situasie fyn dop “om diegene wat verantwoordelik is te identifiseer en te straf”.
Bootongelukke waarin mense sterf is algemeen in die Kongo, ’n uitgestrekte beboste land met min paaie buite die groot dorpe en waar bote dikwels beduidend oorlaai word.
António Guterres, die Verenigde Nasies (VN) se sekretaris-generaal, het sy medelye met die land uitgespreek. – Reuters
Secretary-General @antonioguterres has written to President Tshisekedi to express his solidarity with the Democratic Republic of the Congo after the sinking of a boat on Lake Kivu, which has claimed many lives. The @UN is ready to help with the response, as requested. pic.twitter.com/HsOu7gykH1
— UN Spokesperson (@UN_Spokesperson) April 17, 2019
29 dood ná boot op Victoriameer omslaan